Source: https://www.007sport.ro/handbal-feminin-etapa-surprizelor-scm-craiova-invins-csm-bucuresti-slatina-batut-dunarea-braila-bistrita-castigat-confruntarea-cu-zalaul-rezultate-si-clasament/
Timestamp: 2018-12-18 21:42:23+00:00

Document:
Etapa surprizelor: SCM Craiova a învins CSM București
Handbal feminin: Etapa surprizelor: SCM Craiova a învins CSM București, Slatina a bătut Dunărea Brăila, Bistrița a câștigat confruntarea cu Zalăul | Rezultate și clasament
Data: 7 martie 2018, 22:28 | Autor: Nănuț Mădălina
Etapa a 19-a a Ligii Florilor la handbal feminin a fost una pe cât de interesantă, pe atât de surprinzătoare în ceea ce privește rezultatele înregistrate, ceea ce arată că în prima ligă handbalistică românească orice echipă are un cuvânt de spus la un moment dat.
Cea mai mare surpriză a etapei, poate și a campionatului, s-a petrecut miercuri – 7 martie în Sala Polivalentă din Craiova, acolo unde SCM Craiova a stopat invincibilitatea echipei lider – CSM București. Oltencele au întrerupt astfel seria de 38 de victorii consecutive a CSM-ului în campionatul intern. Meciul s-a încheiat la scorul de 21-23 și craiovencele și-au consolidat locul secund în Liga Florilor, acumulând 42 de puncte. Valentina Ardean Elisei a încheiat partida din Polivalenta craioveană cu 6 goluri marcate, urmată de Pricopi cu 5, în timp ce de la CSM București, Neagu și Hagman au marcat câte 5 goluri fiecare.
SCM Craiova – CSM București 23-21(11-12)
SCM Craiova: Ardean-Elisei – 6 goluri, Pricopi – 5 goluri, Zamfir – 4 goluri, Nikolic – 3 goluri, Klikovac – 2 goluri, Rădoi – 1 gol, Popescu – 1 gol, Vizitiu – 1 gol.
CSM București: Neagu – 5 goluri, Hagman – 5 goluri, Curea – 4 goluri, Gullden – 3 goluri, Frafjord – 1 gol, Jacobsen Rosengren – 1 gol, Jorgensen – 1 gol, Ungureanu – 1 gol.
Dar victoria Craiovei împotriva CSM-ului nu a fost singura surpriză a etapei, o alta venind tot din Oltenia. Dacă în etapa a 18-a echipa nou promovată CSM Slatina reușea să se impună în meciul cu HCM RM Vâlcea, în etapa a 19-a, oltencele antrenate de Victorina Bora au câștigat, tot pe teren propriu, partida împotriva vicecampioanei – HC Dunărea Brăila. CSM Slatina arată din ce în ce mai mult ca o echipă ce își dorește să rămână în prima ligă și se menține pe locul 10, cu 17 puncte.
Surprizele etapei nu se opresc aici. În ultimul meci din etapa a 19-a echipa CSM Bistrița s-a impus în fața formației HC Zalău, la scorul de 22-19, și își consolidează poziția a 5-a în clasament, în timp ce Măgura Cisnădie își continuă parcursul bun din Liga Florilor și obține un nou rezultat pozitiv, de această dată în partida cu CSM Roman.
HCM RM Vâlcea, condusă de pe banca tehnică de Gheorghe Sbora, s-a impus, pe teren propriu, cu formația U Cluj, la scorul de 34-27, Slobozia a câștigat în Capitală, pe terenul Rapidului, iar Corona 2010 Brașov a obținut victoria în confruntarea cu Danubius Galați.
În etapa a 19-a a Ligii Florilor s-au înregistrat următoarele rezultate:
CSM Slatina – HC Dunărea Brăila 17-16(7-10)
ASC Corona 2010 Brașov – CSU Danubius Galați 21-18(8-8)
CS Rapid USL Metrou București – AHCM Slobozia 24-26(12-10)
CS Măgura Cisnădie – CSM Roman 29-23(15-11)
HCM RM Vâlcea – U Cluj 34-27(16-11)
CSM Bistrița – HC Zalău 22-19 (9-9)
Clasamentul în Liga Florilor se prezintă astfel după 19 etape, cu mențiunea că unele echipe nu au disputat toate partidele:
1 CSM București – 54 puncte
2 SCM Craiova – 42 puncte (18 partide)
3 HCM RM Vâlcea – 39 puncte
4 CS Măgura Cisnădie – 37 puncte (18 partide)
5 CSM Bistrița – 35 puncte
6 HC Zalău – 28 puncte (18 partide)
7 ASC Corona 2010 Brașov – 27 puncte
8 HC Dunărea Brăila – 26 puncte
9 CSM Roman – 24 puncte
10 CSM Slatina – 17 puncte
11 AHCM Slobozia – 16 puncte (18 partide)
12 CSU Danubius Galați – 15 puncte
13 U Cluj – 14 puncte
14 CS Rapid USL Metrou București – 12 puncte

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM